Елизавета Губарева

Елизавета Сергеевна Губарева (; 2004 елның 16 июнендә, Донецкда туган) — Украина гимнастикачысы, спорт гимнастикасы белән шөгыльләнә. 2020 елгы Европа чемпионатында Украина җыелма командасы составында алтын медаль яулаган.

 Иртә еллары 
Елизавета Губарева 2004 елның 16 июнендә Донецк өлкәсенең Донецк шәһәрендә дөньяга килә. Гимнастика белән ул 2010 елда шөгыльләнә башлый. Спорт дөньясына аны әнисе алып керә, һәм беренче тренеры да әнисе була.

 Спорт карьерасы 

 2019 ел 
Март аенда ул Украина чемпионатында катнаша һәм күп төр буенча 2 нче урынны ала. Соңрак Стелла Захарова кубогында чыгыш ясый һәм ирекле хәрәкәтләр күнегүендә алтын медаль яулый.

Июнь аенда Венгриянең Дьёр шәһәрендә узган беренче Җир шары яшьләр чемпионатында катнаша. Аның белән бергә Анастасия Мотак һәм Дарья Муржак чыгыш ясыйлар. Украина командасы 13 нче урынны били. Аннары алар Европа яшьләр олимпия фестивалендә катнашалар һәм 10 нче урында финишлыйлар.

 2020 ел 
Сентябрь аенда Елизавета өлкәннәр арасында дебют ясый — Украина чемпионатында күп төр буенча 3 нче, ирекле хәрәкәтләр күнегүендә 2 нче урынны ала.

Декабрьдә Европа чемпионатында катнаша. Сайлап алу этабында ул Украина җыелма командасының финалга икенче урын белән узуына өлеш кертә (беренче урында — Румыния). Шулай ук шәхси ярышта — төрлечә биеклектәге брусьяларда финалга үтә. Команда финалында Елизавета трамплинда һәм ирекле хәрәкәтләрдә чыгыш ясый, һәм команда Украина тарихында беренче тапкыр Европа чемпионы була. Брусья финалында ул 7 нче урынны ала.

 2021 ел 
Елизавета Копер һәм Мерсин шәһәрләрендә узган Дөнья кубогы этапларында катнаша. Мерсинда ул төрлечә биеклектәге брусьяларда көмеш медаль яулый (Зоя Секейдан соң икенче урын).

Октябрьдә дөнья чемпионатында катнаша, күп төр буенча 14 нче урынны били.

Ноябрьдә Артур Гендер мемориалында катнаша. Монда ул 3 төр ярышыннан торган күп төр буенча 4 нче урынны ала (Ангелина Мельникова (Русия), Таис Бура (Франция) һәм Сиена Алипио (АКШ) алдарак булалар).

Шул ук айда ул Швейцария кубогында Илля Ковтун белән парлап чыгыш ясый. Алар икенче урынны алалар (беренче урында — Русия командасы: Никита Нагорный һәм Мельникова).

 Ярыш тарихы 
 Ел Ярыш исемеТөркемКүпкөрсәткечлеТСТТТБИК Яшүсмерләр 2018  Stella Zakharova Cup     4      Gym Festival Trnava   7   4   2019  Украина чемпионаты        Stella Zakharova Cup  5  11      Европа уеннарына тест ярышы       6     Gym Festival Trnava         Яшүсмерләр дөнья чемпионаты  13      Европа яшьләр олимпия фестивале  10      Олылар 2020  Украина чемпионаты         Европа чемпионаты      7   2021  Koper Challenge Cup    6  6   Mersin Challenge Cup       8  Дөнья чемпионаты   14     Arthur Gander Memorial   4     Швейцария Кубогы        2022 Дөнья чемпионаты  23      2023  Cottbus Дөнья Кубогы     5   Doha Дөнья Кубогы     4   Baku Дөнья Кубогы      6  Европа чемпионаты  16      Cairo Дөнья Кубогы      

 Искәрмәләр